b'\n_START_ARTICLE_\nTrieste\n_START_SECTION_\nHistoriaa\n_START_PARAGRAPH_\nTrieste on ollut aina kulttuurien kohtauspaikka. Aikoinaan se oli It\xc3\xa4valta-Unkarin merkitt\xc3\xa4vin satamakaupunki. Se liitettiin Italiaan vasta vuonna 1919. Toisen maailmansodan j\xc3\xa4lkeen se muodosti seitsem\xc3\xa4n vuoden ajan Triesten vapaa-alueen. Nykyisin Slovenia vaatii Kroatialta Triesten l\xc3\xa4hialuetta, jonka se katsoo kuuluvan historiallisesti kaupunkiin.\n_START_SECTION_\nN\xc3\xa4ht\xc3\xa4vyyksi\xc3\xa4\n_START_PARAGRAPH_\nTrieste on kuuluisa arkkitehtuuristaan ja hiekkarannoistaan. Se muistuttaa edelleen enemm\xc3\xa4n It\xc3\xa4valtaa kuin Italiaa, ja sit\xc3\xa4 kutsutaankin toisinaan Pikku-Wieniksi._NEWLINE_Kaupungista 10 kilometrin p\xc3\xa4\xc3\xa4ss\xc3\xa4 Triestenlahden rannalla oleva Miramaren linna, Castello di Miramare, on kaupungin t\xc3\xa4rkeimpi\xc3\xa4 n\xc3\xa4ht\xc3\xa4vyyksi\xc3\xa4. Sen rakennutti It\xc3\xa4vallan arkkiherttua Ferdinand Maximillian von Habsburg 1850-luvulla itselleen ja vaimolleen Prinsessa Charlottelle residenssiksi. Linna ja sit\xc3\xa4 ymp\xc3\xa4r\xc3\xb6iv\xc3\xa4 puutarha on nyky\xc3\xa4\xc3\xa4n museona.\n_START_SECTION_\nTalous\n_START_PARAGRAPH_\nTriestess\xc3\xa4 on moottoritehdas, johon W\xc3\xa4rtsil\xc3\xa4 siirsi tuotantoaan Turusta vuonna 2005.'